Document ID: 32006R1555

KOMISIJAS REGULA (EK) Nr. 1555/2006
(2006. gada 18. oktobris),
ar ko groza Regulu (EK) Nr. 1039/2006 par pastāvīga konkursa izsludināšanu Beļģijas, Čehijas, Vācijas, Spānijas, Īrijas, Itālijas, Ungārijas, Polijas, Slovēnijas, Slovākijas un Zviedrijas intervences aģentūru rīcībā esošā cukura tālākai pārdošanai Kopienas tirgū
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 20. februāra Regulu (EK) Nr. 318/2006 par cukura tirgus kopējo organizāciju (1), un jo īpaši tās 40. panta 2. punkta d) apakšpunktu,
tā kā:
(1)
Tālākai pārdošanai paredzētie cukura daudzumi, kuri minēti Komisijas Regulā (EK) Nr. 1039/2006 (2), ir intervences krājumi, kas atbilst stāvoklim līdz 2006. gada 30. jūnijam. Kopš tā laika intervences aģentūras pārdevušas noteiktus daudzumus cukura, un Vācijā vairs nav intervences krājumu.
(2)
Komisijas 2006. gada 13. oktobra Regulā (EK) Nr. 1539/2006, ar ko pieņem plānu, kā 2007. budžeta gadā iekļautos līdzekļus piešķirt dalībvalstīm pārtikas piegādei no intervences krājumiem Kopienas vistrūcīgāko personu atbalstam (3), paredzēts, ka 33 224 tonnas cukura jāizņem no Kopienas intervences krājumiem, lai dalībvalstīs to sadalītu saskaņā ar minētās regulas I pielikumu.
(3)
Šie krājumi jāņem vērā, pastāvīga konkursa kārtībā pārdodot Kopienas iekšējā tirgū.
(4)
Lai nodrošinātu intervences cukura krājumu pareizu pārvaldību, jāparedz, ka dalībvalstis paziņo par faktiski pārdoto cukura daudzumu.
(5)
Tādēļ Regula (EK) Nr. 1039/2006 attiecīgi jāgroza.
(6)
Šajā regulā paredzētie pasākumi ir saskaņā ar Cukura pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 1039/2006 groza šādi:
1)
Nosaukumu aizstāj ar šādu:
2)
Regulas 1. pantu aizstāj ar šādu:
“1. pants
Beļģijas, Čehijas, Spānijas, Īrijas, Itālijas, Ungārijas, Polijas, Slovēnijas, Slovākijas un Zviedrijas intervences aģentūras, izsludinot pastāvīgu konkursu, piedāvā pārdošanai Kopienas iekšējā tirgū 899 896,41 tonnu cukura, kas pieņemts intervencē un ir pieejams pārdošanai Kopienas iekšējā tirgū. Katrai dalībvalstij attiecīgais cukura daudzums ir norādīts I pielikumā.”
3)
Regulas 4. pantam pievieno šādu punktu:
“3. Vēlākais piektajā darbdienā pēc tam, kad Komisija ir noteikusi minimālo pārdošanas cenu, attiecīgās intervences aģentūras saskaņā ar III pielikumā sniegto paraugu paziņo Komisijai, kāds ir katrā konkursa daļā pārdotais cukura daudzums.”
4)
Regulas I pielikumu aizstāj ar šīs regulas I pielikumu.
5)
Pievieno III pielikumu, kas atbilst šīs regulas II pielikumam.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 18. oktobrī

Labels: 3
15
17
18